અભિયાન પૂરું પાડીને પરત ફરી રહેલા સુરક્ષા દળો પર આતંકવાદીઓએ ફાયરિંગ પણ કર્યું તેમાં એક સ્થાનિક યુવક ગોળી વાગતાં જખમી પણ થયો. આતંકવાદીઓ ભીડભાડના કારણે ભાગવામાં સફળ રહ્યા હતા. શોપિયાના અવનીરા ગામમાં અસ્તાન મહોલ્લામાં એક ડઝન કરતાં પણ વધુ લશ્કર તેમજ હિઝ્બના આતંકવાદીઓ છુપાયા હોવાની સૂચના પર શનિવારે સુરક્ષા દળોએ તલાશી અભિયાન ચલાવ્યું હતું. ઘેરાબંધી થતાં કેટલાક આતંકીઓ ભાગી નીકળ્યા, પરંતુ પાંચ આતંકી ફસાઈ ગયા. સાંજે ૫.૩૦ શરૂ થયેલી અથડામણ સવારે ૧૧.૩૦ વાગ્યા સુધી ચાલી હતી.